Wendrick Cicilia

Wendrick Chervic Cicilia (☆ 1996/1997) ta un politico Arubano di partido AVP. E ta minister di Turismo, Transporte y Labor di Aruba desde 28 di maart 2025. Previamente e tabata miembro di Parlamento di Aruba entre januari y maart 2025.

 Bida 
Wendrick Cicilia a nace den un famia grandi y ta un di dos ruman morocho.Wendrick Cicilia otro hoben profesional riba lista di AVP, eanews.com (18 di april 2021) E tabata alumno di Colegio Sagrado Curason y Colegio Arubano. Mientras su famia tabata envolvi den activismo politico pa hopi aña, e mes a bira miembro di e ala hubenil di AVP, Plataforma Hobennan Profesional (PHP). For di e seno aki e tabata co-fundado na 2018 di e tienda di ley pa duna asistencia huridico na hendenan di menos recurso. Na 2019 el a obtene su bachelor y na 2024 su master den ley na Universidad di Aruba cu un tesis riba e instituto di ombudsman (defensor di pueblo).Wendrick Cicilia awor ta meester in de rechten, eanews (14 di october 2024) ​Desde 2021 el a traha como consehero den parlamento pa e fraccion di AVP.

Na 2021 Cicilia a drenta arena politico como candidato nr. 18 riba lista di partido AVP y a logra 482 voto personal sinembargo no suficiente pa un asiento. Vaststelling van de uitslag der verkiezing van de leden van de Staten 2021, Conseho Electoral di Aruba Den eleccion 2024 el a encabesa e lista di AVP como e asina yama "lijsttrekker", mientras Mike Eman a keda lider di partido. Cicilia a acumula 4.894 voto, net 383 voto menos cu Mike Eman, kende tabata "lijstduwer".Vaststelling van de uitslag van de verkiezing van de leden van de Staten 2024, Conseho Electoral di Aruba Dia 8 di januari 2025 el a hura como miembro di Parlamento di Aruba y a retira dia 27 di maart 2025 despues di a keda nombra minister den gabinete AVP-FUTURO. Asumiendo e funcion di minister di Turismo, Transporte y Labor el a bira un di ministernan mas hoben den historia di e pais.

Category:Politico di Aruba
Category:Minister di Aruba
Category:Hende